Hans fader var [[Abraham Lehn (handelsmand)|vinhandleren af samme navn]]. Tillige med sine brødre blev han opdraget i deres svogers købmand Christian Schupps hus, og [[1717]] dimitterede [[Peder Benzon Mylius]] ham til [[Københavns Universitet|Universitetet]]. Efter at han [[1719]] havde fået rådighed under [[kurator]] over sin formue (over 200.000 [[Rdl]].), begav han sig [[1720]] med Mylius som mentor på en etårig udenlandsrejse, på hvilken han bl.a. besøgte [[Hamborg]], [[Dresden]], [[Wien]] og [[Paris]]. Lehns fader havde ønsket, at sønnen ville følge sine forfædres levevej som handelsmand; men dertil følte han ingen lyst, og han valgte da som andre rigmænd at anbringe sin formue i jordegods. [[1725]] købte han af kronen [[Højbygård]] og gods på [[Lolland]] og året efter [[Fuglsang (Toreby Sogn)|Fuglsang]] og [[Priorskov]] med gods, hvortil han endelig [[1729]] føjede [[Berritzgård]] og gods, i alt 331 tdr. frit og 2145 tdr. ufrit [[hartkorn]] foruden 362 tdr. matr. [[tiende]]hartkorn; sin bolig havde han om sommeren mest på sidstnævnte gård, om vinteren i København, hvor han ejede flere gårde. Tillige med sin broder, Johan Lehn, der også havde købt flere godser, lod han sig [[1731]] optage i [[Adel i Danmark|adelstanden]]. Med stor interesse og dygtighed tog Lehn sig af sine ejendommes bestyrelse, og mange endnu bevarede breve fra hans hånd vidner om, at han også under sine ophold i København stod i levende korrespondance med sine forvaltere; både jordernes drift og godsstyrelsen fulgte han i detaljerne. Et fremtrædende træk hos Lehn var en alvor, som mentes at hidrøre fra den begivenhed på hans udenlandsrejse, hvor han, rigtignok fuldkommen uskyldig, gav anledning til den duel, der kostede [[Peter Wessel Tordenskiold|Tordenskiold]] livet. Men at denne skulle have haft opsigt med Lehn på hans rejse, må anses for en ganske uhjemlet overlevering, så meget mere som det er godtgjort, at de aldeles ikke fulgtes ad på rejsen, men kun tilfældig traf sammen.
Kunst Historie Kultur